એ રિસેપ્શનીસ્ટ હિંમત આપતી હતી કે ઓછી કરતી હતી તે ન સમજનાર એ પાછૉ ફર્યો અને ધડકતા હૈયે હાથમાંની બેગ ખોળામાં લઇને બેઠો. ત્રાંસી આંખે જોયું તો એની બાજુમાં એના જેવો જ પણ પ્રમાણમાં ઓછું શરમાતો એક વ્યક્તિ બેઠો હતો. એક ટેણીયો પણ, ઉપરાંત લગભગ ૫૫ વર્ષનો એક કાકો લોલુપતાથી આસપાસ ચોંટાડેલ વિવિધ જાહેરખબરોના ફોટાને નફ્ફટાઈથી જોતો હતો. એક કદાચ નવું જ પરણેલું યુગલ હાથમાં હાથ નાંખીને એક બીજાની સાથે કાનમાં હસીહસીને કંઇ વાતો કરી રહ્યુ હતું. એક વ્યક્તિ ચોપડીમાં મોં નાખીને બેઠી હતી એટલે એનો ચહેરો જોઇ શકાયો નહી.